3 หุ้นอาหาร-เครื่องดื่มดีดบวก! อานิสงส์กลุ่ม CLMV เศรษฐกิจปี 65-66 โตเด่น
3 หุ้นอาหาร-เครื่องดื่มดีดบวก! อานิสงส์กลุ่ม CLMV เศรษฐกิจปี 65-66 โตเด่น ชู SNNP หุ้น Top pick กำไรปี 65-66 โตก้าวกระโดด แนะซื้อเป้า 30 บาท
3 หุ้นอาหาร-เครื่องดื่มดีดบวก! อานิสงส์กลุ่ม CLMV เศรษฐกิจปี 65-66 โตเด่น ชู SNNP  หุ้น Top pick กำไรปี 65-66 โตก้าวกระโดด แนะซื้อเป้า 30 บาท
26 ธ.ค. 2565

ผู้สื่อข่าวรายงานว่า วันนี้(26ธ.ค.65) ราคาหุ้นกลุ่มอาหารและเครื่องดื่ม(Food &amp; Beverage)ดีดบวก นำโดยบริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 12:14 น.อยู่ที่ระดับ 19.10 บาท บวก 0.20 บาท หรือ 1.06%  ด้วยมูลค่า 31.13 ล้านบาท
ส่วนบริษัท คาราบาวกรุ๊ป จำกัด (มหาชน) หรือ CBG ณ เวลา 12:13 น. อยู่ที่ระดับ 94.25 บาท บวก 0.25 บาท หรือ 0.27%  ด้วยมูลค่า 43.04 ล้านบาท และบริษัท โอสถสภา จำกัด (มหาชน) หรือ OSP ณ เวลา 12:18 น. อยู่ที่ระดับ 27.50 บาท บวก 0.25 บาท หรือ 0.92%  ด้วยมูลค่า 32.13ล้านบาท
บล.ดาโอ ระบุในบทวิเคราะห์วันนี้(26 ธ.ค.65) ว่า กลุ่มอาหารและเครื่องดื่ม(Food &amp; Beverage) กลุ่ม CLMV เศรษฐกิจที่ยังคงเติบโตดี กลุ่มประเทศ CLMV (กัมพูชา, ลาว, เมียนมาร์และเวียดนาม) มีประชากรรวมกันถึง 179 ล้านคน ข้อมูลจาก Worldometer และ United Nations ประเมินว่าจะมีอัตราการเติบโตของ GDP เฉลี่ยปี 65 ที่ 4.2% และปี 66 ที่ 4.8%
โดยประเทศที่เศรษฐกิจเติบโตดีสุดคือ เวียดนาม (เฉลี่ย 7.1%) และเป็นประเทศที่มีจำนวนประชากรมากที่สุดที่เกือบ 100 ล้านคน มองว่าตลาด CLMV เป็นหนึ่งในตลาดใหญ่ที่น่าสนใจสำหรับผู้ประกอบการไทย จาก 1) การส่งออกสินค้าและ 2) การตั้งโรงงานผลิตสินค้าในประเทศกลุ่ม CLMV โดยการส่งออกของไทยไปยัง CLMV ในปี 64 ยายตัว 14.5% เทียบช่วงเดียวกันของปีก่อน กลุ่ม CLMV เป็นเป้าหมายการลงทุนที่ได้รับความนิยมสูงขึ้นต่อเนื่องในช่วงหลายปีที่ผ่านมา หนุนโดย 1) GDP growth ที่อยู่ระดับสูงต่อเนื่อง สะท้อนกำลังซื้อที่สูงต่อเนื่อง,
2) ประชากรที่อยู่ในวัยทำงาน (อายุ 15-64 ปี) สูงกว่า 64% ลดปัญหาการขาดแคลนแรงงาน, 3) ค่าแรงขั้นต่ำยังอยู่ในระดับที่ต่ำกว่าไทยมาก อาทิ เมียนมาต่ำกว่าไทยถึง 322%, กัมพูชา ต่ำกว่าไทยที่ 45% ซึ่งจะส่งผลบวกต่อธุรกิจที่เป็น Labour Intensive ทำให้ต้นทุนการผลิตต่ำ
4) มี FTA กับประเทศต่างๆ บริษัทไทยในกลุ่ม Food &amp; Beverage ได้ประโยขน์จากเศรษฐกิจ CLMV มองว่าบริษัทไทยจะได้ประโยชน์โดยตรง จากการขยายตัวดีของเศรษฐกิจ CLMV เนื่องจากสินค้าไทยเป็นที่นิยมสูงจากประเทศเพื่อนบ้าน โดยเฉพาะสินค้าบริโภคไทยในประเทศเมียนมาและเวียดนาม และความได้เปรียบในด้าน logistics เนื่องจากอยู่ในพื้นที่ใกล้ชิดกันและการเชื่อมต่อด้านระบบขนส่งในอนาคต
โดยยังคงให้น้ำหนักการลงทุน“NEUTRAL”กับกลุ่ม Food &amp; Beverage (F&amp;B) โดยมีหุ้น under our coverage ที่มี exposure กับ CLMV คือ OSP,CBG,SNNP 
โดย Top pick: SNNP แนะนำซื้อราคาเป้า 30.00 บาท โดยชู 3 ประเด็นหลักที่ชอบ SNNP คือ 1) valuation ยังน่าสนใจ โดยเทรดที่ 65 PE 37.4 เท่า เทียบกับกำไรปกติปี 65-66 ที่โตก้าวกระโดด 71% กับ 37% ตามลำดับ, 2) โรงงานใหม่เวียดนามช่วยลดต้นทุนการผลิต โรงงานที่เวียดนามกำลังการผลิตรวม 3 เฟสสามารถรองรับรายได้ที่ 2,000 ล้านบาท และจะดำเนินงานครบ 3 เฟสในไตรมาส 3/66
ทั้งนี้ กำลังการผลิตของโรงงานเวียดนามมีสัดส่วนเป็น 20% ของกำลังการผลิตทั้งหมดของ SNNP โดยการเปิดโรงงานที่เวียดนามช่วย unlock capacityโดยเฉพาะเบนโตะ ซึ่งอัตราการใช้กำลังการผลิตในไทยเต็ม 100% และสินค้าผลิตไม่ทันจำาหน่ายเนื่องจากการตอบรับที่ดีมากทั้งไทยและต่างประเทศ และ 3)มี upside จากตลาดต่างประเทศ เช่น จีน อินโดนีเซีย ฟิลิปปินส์